Source: https://fin.afterdawn.com/uutiset/artikkeli.cfm/2011/05/12/miksi_maksat_yle_hd_sta
Timestamp: 2018-03-22 02:09:12+00:00

Document:
Miksi maksat YLE HD:sta? - AfterDawn
AfterDawn > Uutiset > Miksi maksat YLE HD:sta?
Miksi maksat YLE HD:sta?
Kirjoittaja Matti Vähäkainu (Google+) @ 12.5.2011 16:25 Kommentteja (20)
Näin jääkiekon MM-kisojen ja Euroviisujen aikaan vasta julkistettu YLE HD -teräväpiirtokanava kerännyt suurta kiinnostusta. Kanavan pikainen lanseeraaminen on tuonut televisio-operaattoreille ongelmia, joiden takia kaikki kanavan jakelupiiriin kuuluvat asiakkaat eivät ole päässeet nauttimaan teräväpiirtosisällöstä. Yhdeksi keskeiseksi ongelmaksi on muodostunut kanavan maksullisuus, joka on Viestintäviraston must carry -säännösten vastaista.
Kuten viime viikolla kerroimme, tulee YLE HD:n olla ilmainen kaikille. Tämä tarkoittaa sitä, että mikäli asiakas haluaa nähdä vain YLE HD -kanavan kaapeli- tai antennitaloudessa, ei operaattori voi veloittaa siitä kortti- tai katselumaksua, kortinlukijasta puolestaan maksua voidaan periä. Siirtovelvoitteisten kanavien (must carry) säännösten mukaan kaapelioperaattorin on tarjottava kanava kaikilla alueilla, joissa kanava näkyy antenniverkossa. Lisäksi kanavan tulee olla aina salattu, sillä sen jakelu on myös maanpäällisessä verkossa salattua.
Elisan kaapeliverkon lähetyksissä YLE HD -kanavaa ei ole toistaiseksi mahdollista tarjota erillisenä, joten siitä veloitetaan 30 euron vuosittainen korttimaksu. DNA Welho puolestaan tarjoaa kanavaa kaikille kotitalouksille ensi viikon torstaihin asti salaamattomana. Molemmat käytännöistä ovat Viestintäviraston säännösten vastaisia.
Elisan palvelujohtaja Kirsi Valtari kertoo, että ilmaisen YLE HD:n näkyminen vaatii erillisen kortin tuotteistamista, jota ei ole vielä toteutettu.
Emme ole vielä tavoittaneet DNA Welhoa tai Viestintävirastoa kommentoimaan tilannetta. AfterDawn selvittää asiaa parhaillaan ja pyrkii tiedottamaan heti kun uutta tietoa on saatavilla.
Päivitys: DNA:n kuluttajaliiketoiminnasta vastaava johtaja Pekka Väisänen kertoi AfterDawnille, että YLE HD:n salaamattomuudella pyritään palvelemaan kuluttajia. Myös heille on tullut paljon kyselyjä YLEn teräväpiirtokanavasta jääkiekon MM-kisojen ja Euroviisujen aikana. Kiireisen aikataulun ja kuluttajien kiinnostuksen takia kanavan lähetys toteutettiin alkuun salaamattomana, mutta Väisänen vakuuttaa, että Viestintäviraston säännöksiä pyritään noudattamaan.
Tägit: DNA Elisa Welho YLE HD
<BSA: Ohjelmistoteollisuus menetti jälleen miljardeja piratismin takia >Nämä kysymykset estivät Googlen ja levy-yhtiöiden yhteisymmärryksen pilvipalvelusta
112.5.2011 16:53
AD on kyllä toiminut kiitettävän aktiivisesti tilanteessa, uutisoinnin kautta pysyy hyvin kärryssä, mitä tapahtuu.
212.5.2011 17:55
Must Carry -velvoittaa siis operaattorin toimittamaan ilman maksua vapaat kanavat asiakkaalle.
Kaapeli-TV-operaattorit ovat ainakin ottaneet liittymishinnan lisäksi n. 5 e kk-hintaa 30-40 vuotta.
Pitäisikö nyt anoa nuo eurot takaisin, tietenkin korkoineen?
312.5.2011 21:04
kaikista simppeli olisi jos kanava ei olisi salattu.
kaapelioperaattorit ovat perinneet maksua jonka avulla kaikki kanavat voitaisiin välittää.
412.5.2011 23:07
Siirtovelvoitteisten kanavien (must carry) säännösten mukaan kaapelioperaattorin on tarjottava kanava kaikilla alueilla, joissa kanava näkyy antenniverkossa.Lisäksi kanavan tulee olla aina salattu.
Tuo kohta uutisessa on virheellinen. :-)
Tuo kohta on lainattu suoraan täältä: http://yle.fi/tekniikka/?ID=265&group=265
Eli härmän murteella sanottuna, jos maanpäälisessä verkossa operaattori on halunnut salata kanavan, niin must carryn mukaisesti kaapelissa on tehtävä sama homma. Ja toisinpäin jos maanpäälisessä verkossa ei kanavaa ole salattu, niin must carryn mukaisesti kaapelissakaan kanavaa ei salata.
Viestiä on muokattu sen lähettämisen jälkeen. Viestiä on muokattu viimeksi 12.5.2011 @ 23:09
512.5.2011 23:38
Heti seuraavassa kappaleessa on kohta: "Koska maanpäällisessä jakelussa kanava on ainoastaan saatavilla kortin takana eli salattuna, niin silloin myös kaapelissa se pitää salata."
Eli YLE HD:n tapauksessa kanavan tulee olla salattu aina, koska sitä ei jaella salaamattomana maanpäällisessä verkossa. Mutta selvennän tekstiä hieman, niin ei tule väärinkäsityksiä.
Viestiä on muokattu sen lähettämisen jälkeen. Viestiä on muokattu viimeksi 12.5.2011 @ 23:45
613.5.2011 0:22
Eipä nuo YLEn HD-kanavat taida näkyä edes netin kautta tilattavien maksullisten kanavapalveluiden kautta. Tällainen on esimerkiksi Maxisatin Maxivision. HD-kanavia on, ilmaiset suomalaiset kanavat, mutta YLEn HD-kanavat puuttuvat.
Taisi tulla puun takaa heillekin tuon ilmaantuminen.
713.5.2011 0:48
Elikkä siis kun on jo maksukanava kortti kaapelissa. Niin pitää päivittää kanavalista? Ei oikein oo menny perille vielä. Ois kiva päästä seuraa suomipelit HD:nä kun siihen on mahiskin. :P
813.5.2011 1:42
Kysymys: Miksi on yleensä myyty tv laitteita HD tasoisena 1080p, jos niillä ei saa näkymään HD:tä kuin vaihtamalla tai ostamalla todella kalliin uuden laitteen. Viritinmallia on saanut arvuutella, sillä maailmalta jo joitain löytyy.
Liikenne ja vietintäministeriölle: Missä ovat ohjeet ja toimintamallit, joita ei ole ilmestynyt, vai mistä teille verovaroista maksetaan palkkaa. Jos kerran joka kotiin ilmestyy antiikkinen TV-lupamaksu, niin kai olisi kai ystävällistä ilmaista siinä mitä sillä kustannetaan. Vaikka €/johtajat, €/toimittajat, €/"siivoojat". Vai onko toiminta itsestäänselvyys?
913.5.2011 2:00
Mitähän se lupamaksu tarkoittaa..http://www.tvviihde.fi/kampanja
Linkki vielä vaihtamaan laitteita...
1013.5.2011 10:07
Lainaus, alkuperäisen viestin kirjoitti UnclePera:
Operaattoreilla tuskin on velvoitetta tarjota kaapeliaan veloituksetta.
1113.5.2011 16:46
No asiahan on sitten yksinkertainen. Jos operaattorit eivät kykene tarjoamaan palvelua täysin ilmaiseksi, kuten on määrätty, lienee varmaan paikallaan tehdä asiasta kantelu/joukkokanne jollekin taholle. Ei ole kuluttajan vika, ettei erillistä korttia ole vielä toteutettu, ja näin ollen kuluttajalla tulisi periaatteessa olla oikeus korvauksiin.
Sääntöjä ei olla tehty operaattoreiden rikottaviksi.
1213.5.2011 17:03
Ainakaan DNA / Welho corporation ei anna korttia ilmaiseksi ..tiedusteluuni vastattiin tänään näin :
Dna Welhon kaapeliverkossa YLE HD-kanava vaatii katselukortin. Linjauksen mukaan katselukortista veloitetaan 2,52 €/kk. Antennitalouksiin maksuttoman katselukortin tarjoaa TV-Viihde. Mikäli haluat ottaa Dna Welho-katselukortin niin asiakaspalvelusta voidaan se sinulle postittaa tai voit noutaa sen lähimmästä Dna Kaupasta.
1313.5.2011 17:45
ja nämä säännökset eivät salli sitä että must carry kanavista peritään erillistä korvausta. Jos YLE HD kortista pyydetään maksua on syytä kääntyä Viestintäviraston puoleen. Puhelin 09 69661 tai sähköpostilla: viestintavirasto@ficora.fi
Tuonne siis vain sähköpostilla vaikka sähköpostikirjeenvaihto eteenpäin niin saadaan hommaa eteenpäin.
1413.5.2011 18:04
Juu..pistetty postia viestintavirastoon.
1513.5.2011 19:36
Elisan kaapelissa ainakin tällä hetkellä toistaiseksi näkyy ilman korttia.
1614.5.2011 0:33
Tässä ainakin jotain tietoa.
Itse asiassa laitoin viestin kiinalaisille ystäville, että korjaavat tilanteen eli kai ne voisivat olla yhtä edullisia kuin minun nykyisin käyttämä laite.
http://www.techradar.com/reviews/audio-visual/digital-tv-receivers/humax-hd-fox-t2-668320/review?artc_pg=2
1714.5.2011 19:37
Siis miksi ilmainen kanava yleensäkään on salattu ja vaatii kortin joka kuitenkin on maksuton? Entä jos onkin ihan jonkin muun (vaikka ulkomaalaisen) firman katselukortti, josta ei YLE HD näy? Jätetään katsomatta?
1815.5.2011 8:47
Soneran kaapeli löytää, mutta sanoo olevansa salattu.
1915.5.2011 12:42
Kaikenlaiset salaukset ja suojaukset aina tekevät asioista uskomattoman hankalia ja kalliita. Lisäksi loppupeleissä niistä ei ole mitään iloa. Esim. tuota YLE HD:tä voin tallentaa ja kopioida ihan miten tahdon. Hajotkaa vaikka siihen.
2023.7.2011 4:24
elisaviihde tvkaista me no see no save no upload hd yle up yuors!

References: HD 
 HD 
 HD 
 HD

 HD 
 HD 
 HD 
 hd